text: Kær Vestermark skifter navn til… Kær Vestermark
  23 januar 2016 kl. 17.05
  Sønderborg Kommune har afholdt en navnekonkurrence. De ville finde et nyt navn til byens gamle øvelsesområde nord for byen.
  Kær Vestermark, Sergentskolens tidligere øvelsesområde nord for Sønderborg, skal åbnes for borgerne. Det kræver et nyt navn, mente Sønderborg Kommune. Derfor afholdt de en navnekonkurrence. Kommunen fik 60 forslag til nye navne til området. Men det navn, der løb af med sejren var ”Kær Vestermark”. Området skal altså hedde nøjagtig det samme i fremtiden.
  - Politikere får en gang imellem nogle vældig gode ideer, om at man skal tænke innovativt og sprudlende. Og når man så reflekterer over nogle ting, så kommer man i tanke om, hvorfor skulle man dog ændre på noget, som fungerer, siger Charlotte Riis Engelbrecht, formand for Kultur-, borger- og fritidsudvalget i Sønderborg Kommune, til TV SYD
  